Document ID: 31992R1431

ΚΑΝΟΝΙΣΜΟΣ (ΕΟΚ) αριθ. 1431/92 ΤΟΥ ΣΥΜΒΟΥΛΙΟΥ της 26ης Μαΐου 1992 για την προσωρινή αναστολή των αυτόνομων δασμών του κοινού δασμολογίου για ορισμένα γεωργικά προϊόντα
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι η παραγωγή των προϊόντων που αναφέρονται στον παρόντα κανονισμό είναι επί του παρόντος ανεπαρκής ή ανύπαρκτη στην Κοινότητα και ότι έτσι οι παραγωγοί δεν μπορούν να ανταποκριθούν στις ανάγκες των βιομηχανιών της Κοινότητας που τα χρησιμοποιούν-
ότι το συμφέρον της Κοινότητας είναι, σε μερικές περιπτώσεις, να αναστέλλονται ολικώς και, σε άλλες περιπτώσεις, να αναστέλλονται μόνον εν μέρει οι αυτόνομοι δασμοί του κοινού δασμολογίου, ιδίως λόγω του ότι υπάρχει κοινοτική παραγωγή-
ότι, λόγω της δυσκολίας να εκτιμηθεί επακριβώς, στο προσεχές μέλλον, η εξέλιξη της οικονομικής κατάστασης στους σχετικούς τομείς, πρέπει να ληφθούν αυτά τα μέτρα αναστολής μόνον προσωρινά και να καθορισθεί η διάρκεια ισχύος τους με βάση το συμφέρον της κοινοτικής παραγωγής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι αυτόνομοι δασμοί του κοινού δασμολογίου όσον αφορά τα προϊόντα που αναφέρονται στο παράρτημα, αναστέλλονται στο επίπεδο που αναγράφεται για καθένα από αυτά.
Οι αναστολές αυτές ισχύουν:
- από την 1η Ιουλίου έως τις 31 Δεκεμβρίου 1992, για τα προϊόντα που περιλαμβάνονται στον πίνακα Ι,
- από την 1η Ιουλίου 1992 έως τις 30 Ιουλίου 1993, για τα προϊόντα που περιλαμβάνονται στον πίνακα ΙΙ.
Άρθρο 2
Ο παρών κανονισμός αρχίζει να ισχύει την 1η Ιουλίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαΐου 1992.

Labels: 3
15